15. 1. 97 De Europæiske Fællesskabers Tidende Nr. L 12/33 KOMMISSIONENS BESLUTNING af 17. december 1996 om sundhedsbetingelser og udstedelse af hygiejnecertifikat ved indførsel fra tredjelande af hakket kød og tilberedt kød (EØS-relevant tekst) (97/29/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 94/65/EF af 14. december 1994 om krav til fremstilling og afsætning af hakket kød og tilberedt kød(!), særlig artikel 13, og ud fra følgende betragtninger: Der bør fastsættes specifikke betingelser vedrørende kravene i direktiv 94/65/EF for indførsel til Fællesskabet af hakket kød og tilberedt kød; disse betingelser bør mindst være lige så strenge som dem, der er fastsat i artikel 3 og 5 i nævnte direktiv; der bør fastlægges en model til hygiejnecertifikat suppleret med en af embedsdyrlægen underskrevet erklæ- ring om, at det hakkede kød og det tilberedte kød henholdsvis opfylder kravene i artikel 3 og S i direktiv 94/65/EF, kommer fra virksomheder, der giver de i direk- tivets bilag I fastsatte garantier, og er blevet dybfrosset i fremstillingsvirksomheden; desuden kan et tredjeland, når det er muligt at anerkende betingelser, som giver tilsvarende garantier, forelægge et forslag om en sådan anerkendelse for Kommissionen til overvejelse; de betingelser og certifikater, der er fastlagt ved nærvæ- rende beslutning, er i overensstemmelse med udtalelse fra Den Stående Veterinærkomité — VEDTAGET FØLGENDE BESLUTNING: Artikel 1 Ved denne beslutning fastsættes de folkesundhedsmæssige betingelser for indførsel af hakket kød og tilberedt kød. ()) EFT nr. L 368 af 31. 12. 1994, s. 10. Artikel 2 Indførsel af hakket kød må kun finde sted på følgende betingelser: 1. Det er fremstillet i overensstemmelse med kravene i artikel 3 og 7 i direktiv 94/65/EF. 2. Det kommer fra en virksomhed, der giver de i bilag I til direktiv 94/65/EF fastsatte garantier. 3. Det er blevet dybfrosset i fremstillingsvirksomheden. Artikel 3 Indførsel af tilberedt kød må kun finde sted på følgende betingelser: 1. Det er fremstillet i overensstemmelse med kravene i artikel 5 og 7 i direktiv 94/65/EF. 2. Det kommer fra en virksomhed, der giver de i bilag I til direktiv 94/65/EF fastsatte garantier. 3. Det er blevet dybfrosset i fremstillingsvirksomheden. Artikel 4 1. Hver enkelt sending hakket kød skal være ledsaget af et nummereret hygiejnecertifikat i originaleksemplar, som er udfyldt, underskrevet og dateret, består af et enkelt ark og svarer til modellen i bilag I. 2. Hver enkelt sending tilberedt kød skal være ledsaget af et nummereret hygiejnecertifikat i originaleksemplar, som er udfyldt, underskrevet og dateret, består af et enkelt ark og svarer til modellen i bilag Il. 3. m—Cettifikatet skal udfærdiges på mindst et af de offici- elle sprog i den medlemsstat, hvor indførsel til Fælles- skabet finder sted. Artikel 5 Denne beslutning anvendes fra den 1. januar 1997.